Kaposvár

Kiss Béla, Kaposvár őrült diktátorának magánbirodalma a rogyadozó városközpontban.

Történelem
Kaposvár volt eredetileg a Nagy Somogyi Köztársaság fővárosa, azonban a kereskedelmi utak eltolódása és az ismétlődő éhínségek nyomán elnéptelenedett.

2023-ban Ifjabb Kiss Béla, az akkori elnök alkotmányellenesnek minősítette az alkotmányt, önmagát megkérdőjelezhetetlen vezetőnek nyilvánította és felszólította a parlamentet, hogy oszlassa fel önmagát.

A somogyi parlamentet végül ez az incidens döntötte végleg romba. A város lerongyolódott és súlyosan veszteséges volt, így az évek óta tartó elvándorlásra már csak ez a nevetséges puccskísérlet tett pontot. A parlament Kiss akaratának megfelelően feloszlott, a képviselők a hadsereggel és a közintézményekkel együtt elhagyták a várost, és a sokkal ígéretesebb Fonyódra települtek át, magára hagyva Kiss Bélát és pár száz őrültet a romos városban.

Jelenleg
2033-ra Kaposváron pár száz ember maradt már csak. Jobb esetben a környék csavargói és hajléktalanjai húzták meg magukat az elhagyatott épületek között, rosszabb esetben a Kiss-t Istenként tisztelő őrültek tömege, akik vallásos áhítattal zargatnak minden arra tévedő szerencsétlent, hogy csatlakozzon az egyetlen és megkérdőjelezhetetlen vezető hadseregéhez. Nincsenek közműellátások, a város élelmiszerellátását pár gondoskodóbb lelkületű rokon és irgalmas szamaritánusok látják el.

Egyik frakció sem érdekelt abban hogy visszavegye és helyreállítsa a várost, az túlságosan is sok pénzbe kerülne számukra.

A lengyel kánonban
Egyszer egy lengyel festő vetődött a környékére, aki hőlégballonnal érkezett Magyarországra a Kárpátokon túlról. A város templomában szállt meg, ahol a lerongyolódott bolondoknak fest ételért és borért cserébe.